Уилям Андю Мъри Бойд е роден на 7 март 1952 г. в Акра, Гана. Майка му е учителка, а баща му е лекар, специалист по тропическа медицина, ръководител на клиниката към университета на Гана, а после в университета в Ибадан. Прекарва голяма част от детството си н Гана и в Нигерия. В Нигерия е по време на Биафранската война, брутален конфликт в периода 1967 – 1970 г., който има дълбок ефект върху него. Завършва гимназия в Мъри. Учи в университета на Ница, получава магистърска степен с отличие по английска филология и философия от университета на Глазгоу през 1975 г., после специализира и получава докторска степен в Исус Колидж на Оксфордския университет.